Alumiinium, Sinu Sädelev Sõber - Vikipeedia, vaba entsüklopeedia

# Alumiinium, Sinu Sädelev Sõber

###

Alumiinium, Sinu Sädelev Sõber on Eesti ansambel, mis viljeleb elektrooniliste ja naturaalinstrumentide sümbioosi tulemusel loodud futu, kitarrirocki, uusromantika ja gooti sugemetega popmuusikat, mida bänd ise on iseloomustanud väljendiga alumiinium-pop.

Ansambli asutasid detsembris 1994 Allan Vainola (vokaal, kitarrid) ning Andres Aule (elektroonika). Lisaks nendele kuulub ansambli koosseisu alates 1997. aastast Margit Kärner (vokaal, flööt).

Koosseisuväliste muusikutena on ansambli lugude salvestamisel osalenud Kalle Nettan (basskitarr), Margus Tammemägi (löökriistad), Britta Bauman (klahvpillid), Arle Soeson (vokaal), Mart Süda (saksofon), Allan Jakobi (akordion), Marko Naissoo (löökriistad), Lea Peterson (kontrabass), Annika Põldäär (vokaal), Laura Paju (vokaal) ja Priit Kruus (vokaal).

Alumiinium, Sinu Sädelev Sõber ei ole andnud ühtegi kontserti. Avaldatud on kaks stuudioalbumit: "Zeig" (1998, kassetil) ja "Garaažide taga" (2004, CD).

Ansambli looming on valminud peamiselt Allan Vainola ja Andres Aule koostöös ja teostuses. Kui avaldatud muusika on kirjutanud nii Vainola kui ka Aule, siis tekstide autoriks on põhiliselt Aule.

Alumiiniumi muusikat iseloomustavad muu hulgas meloodilisus ja õhulisus, lihtsate elektrooniliste helide kasutamine paralleelselt naturaalpillidega ning laulutekstide mitmekihilisus.

## [redigeeri] Välislingid

- Koduleht

Välja otsitud andmebaasist "http://et.wikipedia.org../../../a/l/u/Alumiinium%2C_Sinu_S%C3%A4delev_S%C3%B5ber_ee18.html"

Kategooriad: Eesti ansamblid

##### Views

- Artikkel
- Arutelu
- Viimane redaktsioon

##### Otsi